section_heading: Privatni život
paragraph_text: Kada su joj se roditelji rastali, Ximena se preselila s majkom iz Kolumbije u Miami. Ondje se školovala te sudjelovala u meksičkoj emisiji Protagonistas de novela, u kojoj je upoznala glumca Christiana Carabíasa s kojim je dobila sina nakon što se emisija više nije emitirala. Nazvali su dijete Christian Jr. Nedugo zatim, rastali su se, ali su ostali u kontaktu zbog sina. Zapravo, Christian je glumio Tonyja koji je bio zaljubljen u Ximenin lik Anu Lucíu u telenoveli Valeria. Ximena se ponovno preselila, ovaj put natrag u Kolumbiju zbog snimanja telenovele Los Victorinos, ali nakon završetka tog projekta vraća se natrag u Miami. Ipak, jedna od njenih najvažnijih uloga bila je Camila Moncda u meksičkoj telenoveli Drugo lice (El rostro de Analía).